300: עליית האימפריה

300: עליית האימפריה () הוא סרט קולנוע אמריקאי משנת 2014, סרט המשך לקודמו המצליח "300", מז'אנר הפעולה, המלחמה והפנטזיה. בבימויו של נועם מורו הישראלי, ובהפקתו ותסריטו של זאק סניידר האמריקאי. יצא לאקרנים ב-6 במרץ 2014. הסרט הוא עיבוד לרומן גרפי מאת פרנק מילר.

הסרט קיבל ביקורות מעורבות, המבקרים שיבחו את הופעתה של אווה גרין אבל ביקרו את הסיפור והתמונות הקשות, הסרט הכניס 337 מיליון דולר ברחבי העולם.

תקציר העלילה 
"300: עליית האימפריה" הוא סרט ההמשך לסרט "300" אשר מגולל את סיפורו של הגנרל היווני תמיסטוקלס אשר מוביל צבא מורדים יוונים להילחם בצבא הפרסי אשר פולש ליוון תחת פיקודו של חשיארש הראשון מלך פרס, בן תמותה שנחשב לאל ולצדו מצביאה יפהפייה נקמנית אכזרית וחסרת רחמים המפקדת על הצי הימי הפרסי בשם ארטמיסיה. כעת, תמיסטוקלס יוצא ביחד עם צבא המורדים שלו לקרב גדול במיוחד להרוג את חשיארש ואת ארטמיסיה.

בסוף הסרט במהלך הצגת הקרדיטים נשמע השיר war pigs של להקת בלאק סבאת'. הקרדיטים מוצגים במהלך הקרנת אנימציה שמראה את הקרב, המראה האחרון לפני הצגת שם הסרט, הוא מראה של תמיסטוקלס משסף את ראשו אחשוורוש.

שחקנים ראשיים
 אווה גרין - ארטמיסיה, גנרלית יפהפייה נקמנית אכזרית וחסרת רחמים המפקדת על הצי הימי הפרסי שרוצה לחסל את תמיסטוקלס ולשלוט בכל יוון כולה יחד עם חשיארש, ארטמיסיה היא האנטגוניסטית הראשית של הסרט.
 סאליבן סטייפלטון - תמיסטוקלס, מצביא יווני קשוח ולוחמני שמנהיג ומוביל צבא מורדים יוונים להילחם בצבא הפרסי, הדמות הראשית והגיבור הראשי של הסרט.
 רודריגו סנטורו - חשיארש הראשון מלך פרס, בן תמותה שהופך ל"מלך-אל" ומוביל את הצבא הפרסי והנבל המשני הראשי של הסרט.
 קאלן מאלווי - סקיליאס.
 ג'ק אוקונל - קליסטו.
 לנה הידי - גורגו, מלכת ספרטה שרוצה לנקום את מות בעלה, ליאונידס מלך ספרטה לשעבר שנהרג בידי חשיארש וצבאו בסרט הראשון.
 יגאל נאור - דריווש הראשון.
 הנס מאתסון - אייסכילוס

מוזיקה 
את המוזיקה לסרט כתב והלחין המוזיקאי Junkie XL.

ראו גם 
 300 (סרט)

קישורים חיצוניים 
 

 
 

סרטי 2014
סרטי הרפתקאות אמריקאיים
סרטים מבוססי קומיקס
סרטים אמריקאיים המבוססים על סיפור אמיתי
יוון העתיקה: היסטוריה צבאית
סרטי מלחמה
סרטי פריקוול
סרטי האחים וורנר
סרטי המשך אמריקאיים
דארק הורס קומיקס